**PROIECTUL COMPONENTEI INIȚIALE**

**A PLANULUI DE SELECȚIE A CANDIDATILOR PENTRU POZIȚIILE DE MEMBRI**

**ÎN CONSILIUL DE ADMINISTRAȚIE AL ADMINISTRAȚIEI NAȚIONALE DE METEOROLOGIE**

**2025-2028**

1. **PREAMBUL**

Legislația specifică, domeniul de activitate și descrierea activității:

Principalele acte legislative care reglementează organizarea și funcționarea Administrației Naționale de Meteorologie sunt prezentate în continuare:

* [***Legea nr. 139/2000***](http://legislatie.just.ro/Public/DetaliiDocument/173264) privind activitatea de meteorologie, republicată, cu modificările și completările ulterioare. Definește activitatea de meteorologie ca fiind una de interes public național și cu specific pentru apărare și securitate națională, care se desfășoară în condițiile legii și în concordanță cu recomandările Organizației Meteorologice Mondiale (OMM). Stabilește modul de organizare și finanțare a activității de meteorologie și atribuțiile ANM ca Centru Meteorologic Național;
* [***Legea nr. 216/2004***](http://legislatie.just.ro/Public/DetaliiDocument/192606) privind înființarea Administrației Naționale de Meteorologie, cu modificările și completările ulterioare;
* [***HG nr. 1405/2004***](http://legislatie.just.ro/Public/DetaliiDocumentAfis/55142) pentru aprobarea Regulamentului de Organizare și Funcționare a Administrației Naționale de Meteorologie, cu modificările și completările ulterioare;
* [***HG nr. 1229/2004***](http://legislatie.just.ro/Public/DetaliiDocument/216334) pentru aprobarea Normelor metodologice privind emiterea atestărilor și avizelor prevăzute de Legea 139/2000, modificată prin [***HG nr. 715/2011***](http://legislatie.just.ro/Public/DetaliiDocumentAfis/130249). Stabilește faptul că Administrația Națională de Meteorologie este unitatea specializată în monitorizarea mediului aerian și a suprafeței subiacente, prin observații și măsurători specifice privind starea și evoluția vremii, elaborarea de prognoze, avertizări și studii meteorologice și climatologice. În acest sens, ANM reprezintă autoritatea tehnică națională în domeniul activităților de meteorologie, altele decât cele de meteorologie aeronautică, fiind abilitată să emită avize meteorologice;
* [***Legea nr. 281/2015***](http://legislatie.just.ro/Public/DetaliiDocumentAfis/173127) pentru modificarea și completarea unor acte normative din domeniul meteorologiei; re-definește activitatea de meteorologie ca fiind una de interes public național și cu specific pentru apărare și securitate națională, care se desfășoară în condițiile prezentei legi și în concordanță cu recomandările Organizației Meteorologice Mondiale; extinde lista de activități din sfera de competență a ANM;
* [***OUG nr. 109/2011***](http://legislatie.just.ro/Public/DetaliiDocument/133685) privind guvernanța corporativă a întreprinderilor publice, aprobată cu modificări și completări prin Legea nr.111/2016, cu modificările și completările ulterioare. Stabilește ansamblul de reguli care guvernează sistemul de administrare și control în cadrul unei întreprinderi publice, raporturile dintre autoritatea publică tutelară și organele întreprinderii publice, dintre consiliul de administrație sau de supraveghere, directori sau directorat, acționari și alte persoane interesate;
* [***Legea nr. 500/2002***](http://legislatie.just.ro/Public/DetaliiDocument/37954) privind finanțele publice, cu modificările și completările ulterioare. Stabilește principiile, cadrul general și procedurile privind formarea, administrarea, angajarea și utilizarea fondurilor publice, precum și responsabilitățile instituțiilor publice implicate în procesul bugetar;
* [***Ordin nr. 2947 din 2013***](http://legislatie.just.ro/Public/DetaliiDocument/154315) al Ministrului Mediului și Schimbărilor Climatice pentru aprobarea Regulamentului de administrare a Fondului național de date meteorologice al ANM; în conformitate cu prevederile regulamentului, sunt incluse în atribuțiile ANM realizarea, întreținerea și administrarea Fondului Național de Date Meteorologice (FNDM); stabilește, de asemenea, cazurile în care furnizarea datelor din FNDM se face cu titlu gratuit sau contra cost;
* [***OUG nr. 57/2019***](http://legislatie.just.ro/Public/DetaliiDocumentAfis/215925) privind Codul Administrativ. Acesta reglementează cadrul general pentru organizarea și funcționarea autorităților și instituțiilor administrației publice, statutul personalului din cadrul acestora, răspunderea administrativă, serviciile publice, precum și unele reguli specifice privind proprietatea publică și privată a statului și a unităților administrativ-teritoriale.
* ***Ordonanţei de Urgenţă a Guvernului nr.26/2013*** privind întărirea disciplinei financiare la nivelul unor operatori economici la care statul sau unităţi administrativ-teritoriale sunt acţionari unici ori majoritari sau deţin direct sau indirect o participaţie majoritară.

Strategia guvernamentală în domeniul de activitate al Administrației Naționale de Meteorologie.

Strategia guvernamentală în domeniul meteorologiei vizează îmbunătățirea capacității de adaptare și creșterea rezilienței sistemelor socio-economice și naturale la impactul variabilității și schimbărilor climatice pe diferite areale și intervale de timp, facilitând tranziția României către o economie circulară, cu emisii reduse de carbon și atingerea neutralității climatice până în anul 2050.

Obiectul principal de activitate al Administrației Naționale de Meteorologie îl constituie activitatea de meteorologie și climatologie necesară dezvoltării social-economice a României și integrarea acestei activități în sistemul de convenții și relații internaționale, scop în care:

* Efectuează observații și măsurători privind starea și evoluția vremii;
* Asigură și controlează circulația internă de date și informații meteorologice;
* Elaborează metodologii de măsurare și prelucrare a datelor și realizează produse meteorologice;
* Elaborează diagnoze, prognoze și avertizări meteorologice;
* Realizează studii și cercetări privind identificarea și evoluția zonelor vulnerabile la diverse fenomene meteorologice severe, precum secetă, deșertificare, inundații și altele asemenea, absolut necesare la elaborarea strategiei naționale de prevenire și diminuare a efectelor schimbărilor climatice;
* Identifică, monitorizează și analizează situațiile și zonele în care este posibil să se intervină activ în atmosferă în vederea modificării regimului precipitațiilor atmosferice;
* Participă la activitățile adiacente de preîntâmpinare a riscurilor meteorologice;
* Constituie, actualizează sistematic și administrează fondul național de date meteorologice;
* Realizează studii și cercetări, inclusiv pentru dezvoltarea propriului domeniu;
* Elaborează studii și scenarii de evoluție a climei;
* Dezvoltă capacitatea proprie de răspuns la cererea și exigențele utilizatorilor;
* Elaborează componentele de climatologie din studiile de impact și de bilanț de mediu;
* Organizează și coordonează sistemul național de formare și pregătire profesională în domeniul meteorologiei, climatologiei și fizicii atmosferei;
* Participă la programe/activități internaționale, conform domeniului său de competență;
* Reprezintă România pe lângă Organizația Meteorologică Mondială.

Rețeaua națională de supraveghere meteorologică constituie proprietate publică a statului și este încredințată prin lege în administrarea ANM, desemnată ca **Centru meteorologic național**.

În conformitate cu prevederile Regulamentului de Organizare și Funcționare, aprobat prin HG 1405/2004 **(Anexa 1),** Administrația Națională de Meteorologie, prin unitățile sale specializate, acționează ca autoritate tehnică națională și instituție națională de cercetare și dezvoltare științifică în domeniile meteorologiei, climatologiei, fizicii atmosferei și poluării aerului, accesând programe naționale și internaționale specifice.

Totodată, Administrația Națională de Meteorologie are și capacitatea legală de a acționa ca Entitate Contractantă în sensul stabilit prin art. 4(1) din Legea nr. 98/2016 privind achizițiile sectoriale, cu modificările și completările ulterioare, conferită de statutul de organism de drept public pe care îl are în conformitate cu cerințele stabilite prin art. 4(2) din același act normativ.

1. **SCOPUL Șl DOMENIUL DE APLICARE AL PLANULUI DE SELECȚIE - COMPONENTA INIȚIALĂ**

Potrivit Hotărârea Guvernului nr. 639/2023 pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice, planul de selecție - cuprinde documente de lucru care se utilizează în derularea procedurii de selecție pentru funcții de administrator, prin care se stabilește calendarul estimat al procedurii de selecție de la data inițierii până la data numirii membrilor consiliilor, structurat pe două componente: componenta inițială, care se elaborează și se publică pe pagina de internet a Ministerului Mediului, Apelor și Pădurilor (MMAP) și a întreprinderii publice, în termen de 15 zile de la data declanșării procedurii de selecție și componenta integrală, care se întocmește de comisia de selecție și nominalizare și se definitivează până la publicarea anunțului.

Componenta inițială a planului de selecție este definită la art.1 pct. 4 al Capitolului 1 din anexa nr.1 la Hotărârea Guvernului nr. 639/2023 și reprezintă un document de lucru care se întocmește de către autoritatea publică tutelară și cuprinde, fără a se limita la acestea, scrisoarea de așteptări, aspectele-cheie ale procedurii, calendarul estimat, părțile responsabile și rolurile acestora, riscurile identificate, documentele ce trebuie depuse până la numirea administratorilor.

Prezenta componentă inițială a planului de selecție este întocmită cu scopul recrutării și selecției unui număr de 5 (cinci) membri ai Consiliul de Administrație al Administrației Naționale de Meteorologie, cu respectarea prevederilor Ordonanței de urgență a Guvernului nr. 109/2011, aprobată cu modificări și completări prin Legea nr.111/2016, cu modificările și completările ulterioare și ale Hotărârii Guvernului nr.639/2023 pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice.

Proiectul componentei inițiale a planului de selecție va fi publicat pe pagina proprie de internet a Ministerului, Apelor și Pădurilor și a Administrației Naționale de Meteorologie, în conformitate cu prevederile art.5 alin.(1) din anexa nr.1 la Hotărârea Guvernului nr.639/2023, în vederea consultării cu persoanele care au dreptul de a formula propuneri de modificare și completare a proiectului componentei inițiale a planului de selecție, în termen de 5 zile de la data publicării. În cazul în care părțile implicate în procesul de selecție, nu vor trimite propuneri de modificare și/sau completare în termenul legal, se consideră că planul de selecție - componenta inițială - a fost acceptat implicit de către aceștia.

Componenta integrală a planului de selecție este definită la art.1 pct. 5 al Capitolului 1 din Anexa nr.1 la Hotărârea Guvernului nr. 639/2023 și reprezintă un document de lucru întocmit de comisia de selecție și nominalizare și definitivat până la publicarea anunțului, care conține, fără a se limita la acestea, elemente necesare precum profilul consiliului, profilul candidatului, planul de interviu, termenele aferente etapelor cuprinse între data declanșării procedurii de selecție și data prezentării raportului final, precum și componenta inițială a planului de selecție.

Planul de selecție în integralitatea sa constituie fundamentul procedurii de selecție, reflectând principalele activități și decizii care trebuie realizate, calendarul estimat al procedurii de selecție de la data inițierii până la data numirii membrilor consiliului, structurile implicate, precum și documentele de lucru care se utilizează în derularea procedurii de selecție.

1. **PRINCIPII**

Elaborarea proiectului componentei inițiale a planului de selecție s-a realizat cu claritate pentru a putea fi determinate toate aspectele cheie ale procedurii de selecție, în concordanță cu prevederile Ordonanței de urgență a Guvernului nr. 109/2011, aprobată cu modificări și completări prin Legea nr.111/2016, cu modificările și completările ulterioare.

Planul de selecție se întocmește și se implementează astfel încât să asigure o procedură de selecție transparentă, deschisă, nediscriminatorie, competitivă și comprehensivă.

1. **DOCUMENTE OBLIGATORII ÎN PROCEDURA DE SELECȚIE**

**SCRISOAREA DE AȘTEPTĂRI**

Scrisoarea de așteptări face parte din setul de documente obligatorii cu care începe procesul de selecție a membrilor consiliului pentru întreprinderile publice și este parte din componenta inițială a planului de selecție. Aceasta reprezintă un document de lucru prin care Ministerul Mediului, Apelor și Pădurilor în consultare cu persoanele interesate stabilește performanțele așteptate de la organele de administrare și conducere, pentru o perioadă de 4 ani: 2025-2028.

Organizarea consultărilor este comunicată prin publicarea unui anunț pe pagina de internet a întreprinderii publice și pe cea a autorității publice tutelare, cu cel puțin 5 zile înainte de data stabilită.

Scrisoarea de așteptări este aprobată prin act administrativ al conducătorului autorității publice tutelare, ca parte din componenta inițială a planului de selecție și se publică pe paginile de internet ale autorității publice tutelare, întreprinderii publice și a Agenției pentru Monitorizarea și Evaluarea Performanțelor Întreprinderilor Publice (AMEPIP), odată cu componenta inițială a planului de selecție.

Pe baza scrisorii de așteptări, candidații aflați pe lista scurtă și administratorii care solicită reînnoirea mandatului redactează declarația de intenție.

**PROFILUL CONSILIULUI DE ADMINISTRAȚIE**

Profilul consiliului de administrație reprezintă o identificare a competențelor, trăsăturilor și cerințelor pe care consiliul trebuie să le dețină la nivel colectiv, având în vedere contextul organizațional, misiunea și așteptările autorității tutelare exprimate în Scrisoarea de așteptări și elementele de strategie organizațional existente sau care trebuie dezvoltate. Profilul conține și matricea consiliului de administrație, care conferă o expresie a acestor capacități pe care consiliul trebuie să le posede, printr-un set de aptitudini, cunoștințe, experiențe și alte atribute ale membrilor în funcție, precum și ale potențialilor candidați, ce trebuie îndeplinite atât individual cât și colectiv de membrii consiliului.

Proiectul profilului consiliului se elaborează de către autoritatea publică tutelară, prin compartimentul de guvernanță corporativă. Persoanele interesate au dreptul de a formula propuneri privind profilul consiliului și în acest scop, autoritatea publică tutelară va publica proiectul profilului consiliului pe pagina proprie de internet, pe pagina întreprinderii publice și îl va transmite AMEPIP, în termen de 5 zile de la data aprobării componentei inițiale a planului de selecție, stabilind termenul-limită pentru formularea de propuneri.

**PROFILUL CANDIDATULUI**

Profilul candidatului pentru poziția de membru în Consiliul de Administrație al Administrației Naționale de Meteorologie reprezintă descrierea rolului pe care candidatul trebuie să-l îndeplinească, pe baza cerințelor contextuale specifice rolului, precum și competențele tehnice și atributele comportamentale, experiența și specificul pe care acesta trebuie să le demonstreze, în conformitate cu misiunea, obiectivele și țintele întreprinderii publice, precum și cu etapa de dezvoltare a acesteia. La întocmirea profilului se menționează, pe de o parte, criteriile și nivelurile de calificare obligatorii, pe de altă parte criteriile și nivelurile de calificare opționale, atât la nivel individual, cât și la nivelul colectiv al întregului consiliu, sub formă de praguri minime de competență.

Profilul candidatului este alcătuit din două componente:

1. descrierea rolului acestuia, derivat din cerințele contextuale ale întreprinderii publice și din scrisoarea de așteptări;
2. descrierea criteriilor de selecție.

Forma finală a Profilul consiliului și Profilului candidatului fac parte din componenta integrală a planului de selecție și vor fi aprobate împreună cu aceasta de către autoritatea tutelară.

PLANUL DE SELECȚIE

În conformitate cu prevederile Hotărârea Guvernului nr. 639/2023, Planul de selecție reprezintă documentul de lucru care se utilizează în derularea procedurii de selecție pentru funcții de administrator, prin care se stabilește calendarul estimat al procedurii de selecție de la data inițierii până la data numirii membrilor consiliilor, structurat pe două componente: componenta inițială și componenta integrală.

Planul de selecție trebuie întocmit astfel încât să asigure o procedură de selecție transparentă, deschisă, nediscriminatorie, competitivă și comprehensivă.

Planul de selecție conține, dar fără a se limita la acestea, următoarele:

1. etapele procesului de selecție, calendarul estimat, documente și materiale ce urmează a fi verificate, respectiv elaborate, persoane de contact pentru informații și detalii suplimentare;
2. anunțurile privind selecția, pentru presa tipărită și online;
3. lista detaliată a documentelor necesare în vederea depunerii candidaturii de către persoane fizice și persoane juridice, în funcție de etapele procedurii de selecție;
4. dispozițiile de confidențialitate și de acces la documente, lista elementelor confidențiale;
5. lista riscurilor posibile și a măsurilor ce vor fi luate pentru diminuarea acestor riscuri, asigurându-se că drepturile acționarilor sunt respectate și că interesele întreprinderii publice sunt asigurate;
6. scrisoarea de așteptări;
7. cerințele contextuale;
8. profilul consiliului;
9. profilul candidatului;
10. criteriile de selecție;
11. modul de acordare a punctajului;
12. documente referitoare la declarația de intenție;
13. planul de interviu;
14. proiectul contractului de mandat;
15. declarații necesare a fi completate de către candidați.

Planul de selecție va conține, dar fără a se limita la acestea, modelele de materiale si documente personalizate și completate pentru procedura de selecție a membrilor Consiliului de Administrație al Administrației Naționale de Meteorologie, conform prevederilor art.11 alin.(1) din anexa nr. 1 la Hotărârea Guvernului nr. 639/2023.

Componenta integrală a planului de selecție se elaborează de către comisia de selecție și nominalizare, în termen de 10 zile de la înființare, conform prevederilor art.10 alin.(1) din anexa nr.1 la Hotărârea Guvernului nr. 639/2023.

1. **TERMENE ALE PROCEDURII DE SELECȚIE**

Data de începere a procedurii de selecție, conform art. 3 alin.(1) lit.b) din anexa nr. 1 la Hotărârea Guvernului nr. 639/2023, este data actului administrativ prin care se decide declanșarea procedurii de selecție a membrilor consiliului de administrație.

Astfel, prin Ordinul ministrului mediului, apelor și pădurilor nr. 730/03.04.2024 s-a aprobat declanșarea procedurii de selecție a membrilor consiliului de administrație al Administrației Naționale de Meteorologie, în conformitate cu prevederile Ordonanței de urgență a Guvernului nr. 109/2011, aprobată cu modificări și completări prin Legea nr.111/2016, cu modificările și completările ulterioare, precum și a prevederilor Hotărârii Guvernului nr. 639/2023.

1. **EXPERTUL INDEPENDENT**

Potrivit prevederilor art. 6 din anexa nr.1 la Hotărârea Guvernului nr. 639/2023, contractarea serviciilor expertului independent se face de către AMEPIP prin procedura de achiziție publică, în conformitate cu dispozițiile Legii nr.98/2016 privind achizițiile publice, cu modificările și completările ulterioare, precum și cu prevederile art.2 pct.28 din Ordonanța de urgență a Guvernului nr. 109/2011, aprobată cu modificări și completări prin Legea nr.111/2016, cu modificările și completările ulterioare.

1. **COMISIA DE SELECȚIE Șl NOMINALIZARE**

Comisia de selecție și nominalizare se va înființa prin act administrativ al autorității publice tutelare și va avea componența și atribuțiile principale stabilite conform prevederilor art. 49 din Ordonanța de urgență a Guvernului nr. 109/2011, aprobată cu modificări și completări prin Legea nr.111/2016, cu modificările și completările ulterioare, și detaliate prin Regulamentul-cadru de organizare și funcționare al comisiilor de selecție și nominalizare, aprobat de AMEPIP și prevăzut la art.44 alin.(5) lit.c) pct.(v) din Ordonanța de urgență a Guvernului nr. 109/2011, aprobată cu modificări și completări prin Legea nr.111/2016, cu modificările și completările ulterioare.

1. **ROLURI SI RESPONSABILITĂȚI**

Prezenta secțiune definește principalele activități pe care părțile implicate în procesul de recrutare și selecție trebuie să le îndeplinească în scopul unei bune gestionări a procesului de recrutare si selecție.

**Autoritatea publică tutelară are următoarele competențe:**

1. aprobă declanșarea procedurii de selecție conform prevederilor art.3 alin.(1) lit.(a) din anexa nr.1 la Hotărârea Guvernului nr.639/2023;
2. în conformitate cu prevederile art.3 alin.(3) din anexa nr.1 la Hotărârea Guvernului nr. 639/2023, notifică AMEPIP în termen de 2 zile lucrătoare de la data emiterii actului administrativ de declanșare a procedurii de selecție;
3. desemnează doi membri în comisia de selecție și nominalizare;
4. constituie prin ordin al Ministrului Mediului, Apelor și Pădurilor comisia de selecție și nominalizare potrivit dispozițiilor art.49 alin.(1) și (2) din Ordonanța de urgență a Guvernului nr. 109/2011, aprobată cu modificări și completări prin Legea nr.111/2016, cu modificările și completările ulterioare, și asigură secretariatul comisiei de selecție și nominalizare;
5. elaborează și aprobă Regulamentul de organizare și funcționare al comisiei de selecție și nominalizare pe baza regulamentului cadru prevăzut la art.44 alin.(5) lit.c) pct.(v) din Ordonanța de urgență a Guvernului nr. 109/2011, aprobată cu modificări și completări prin Legea nr.111/2016, cu modificările și completările ulterioare;
6. elaborează Scrisoarea de așteptări în colaborare cu compartimentele de specialitate din cadrul autorității publice tutelare, organele de administrare și conducere ale întreprinderii publice, aprobă forma finală prin ordin al Ministrului Mediului, Apelor și Pădurilor și o publică pe pagina proprie de internet, odată cu componenta inițială a planului de selecție;
7. elaborează și publică componenta inițială a planului de selecție pe pagina de internet proprie și a întreprinderii publice, în consultare cu persoanele interesate, în termen de 15 zile de la data declanșării procedurii de selecție;
8. elaborează și publică proiectul profilului consiliului;
9. aprobă profilul consiliului și profilul candidatului conform prevederilor art.12 alin.(3) din anexa nr.1 la Hotărârea Guvernului nr. 639/2023;
10. aprobă componenta integrală a planului de selecție conform prevederilor art.10 alin.(4) din anexa nr.1 la Hotărârea Guvernului nr. 639/2023;
11. numește consiliul de administrație al Administrației Naționale de Meteorologie în maximum 10 zile de la comunicarea raportului final.

**Comisia de selecție și nominalizare**

1. elaborează planul de selecție, respectiv componenta integrală a planului de selecție în consultare cu acționarii, în termen de 10 zile de la înființare;
2. stabilește care dintre criteriile exemplificate în anexa nr. 1a din anexa nr.1 la Hotărârea Guvernului nr. 639/2023 sunt criterii obligatorii și care sunt opționale, în funcție de specificul și complexitatea activității întreprinderii publice, precum și ponderea acestora în întocmirea listei scurte;
3. stabilește conținutului dosarului pentru depunerea candidaturilor pentru poziția respectivă;
4. pregătește și întocmește anunțul privind selecția candidatului și asigură publicarea în cel puțin două publicații economice și/sau financiare de largă răspândire, precum și pe cel puțin o platformă sau un site de recrutare de resurse umane cu mare vizibilitate la nivel național. Anunțul trebuie să includă condițiile care trebuie întrunite de candidați, criteriile de selecție și modalitatea de evaluare a acestora;
5. solicita candidaților clarificări suplimentare, în scris, cu stabilirea termenului de răspuns, dacă este cazul;
6. desfășoară și coordonează activitățile care stau la baza elaborării listei lungi. Lista lungă de candidați reprezintă lista cu toți candidații care au trimis dosarul de candidatură complet în termenul prevăzut de prezentele norme metodologice și care are caracter confidențial;
7. analizează informațiile din dosarele de candidatură rămase pe lista lungă și alocă punctajului conform grilei de evaluare pentru fiecare criteriu din cadrul profilului consiliului pentru fiecare candidat;
8. solicita informații suplimentare față de cele din dosarul de candidatură atunci când consideră necesar;
9. stabilește punctajul conform grilei de evaluare pentru fiecare criteriu din cadrul matricei profilului pentru fiecare candidat obținut pe baza cerințelor profilului candidatului;
10. informează candidații respinși prin mijloace electronice;
11. realizează lista scurtă și comunică candidaților aflați în lista scurtă, prin mijloace electronice, faptul că au obligația să depună la autoritatea publică tutelară declarația de intenție în termen de 15 zile de la data informării;
12. analizează declarația de intenție și integrează rezultatele analizei în evaluarea candidatului;
13. organizează interviul în baza planului de interviu și realizează clasamentul candidaților aflați în lista scurtă;
14. după finalizarea interviurilor, întocmește clasamentul candidaților și raportul final;
15. transmite Raportul final către AMEPIP, în vederea emiterii avizului conform în condițiile prevăzute la art. 44 alin. (5) lit.c) pct.(vii) din Ordonanța de urgență a Guvernului nr. 109/2011, aprobată cu modificări și completări prin Legea nr.111/2016, cu modificările și completările ulterioare;
16. transmite Raportul final conducătorului autorității publice tutelare, în vederea mandatării reprezentanților statului în adunarea generală a acționarilor;
17. transmite spre publicare Raportul final pe pagina de internet a autorității publice tutelare, a întreprinderii publice și a AMEPIP, cu respectarea prevederilor Regulamentului general privind protecția datelor;
18. notifică AMEPIP în cazul apariției oricăror abateri de la prevederile legale referitoare la derularea procedurii de selecție, în vederea aplicării de sancțiuni și dispunerii de măsuri de remediere.

**Agenția pentru Monitorizarea și Evaluarea Performanțelor întreprinderilor Publice (AMEPIP)**

1. desemnează, prin ordin al președintelui, doi membri în comisia de selecție și nominalizare, în termen de 3 zile de la primirea notificării privind adoptarea hotărârilor adunării generale de declanșare a procedurii de selecție;
2. declanșează procedura de selecție a expertului independent sau desemnează expertul independent, selectat anterior, în conformitate cu dispozițiile Legii nr.98/2016, cu modificările și completările ulterioare;
3. comunică autorității publice tutelare, respectiv întreprinderii publice ordinul președintelui prevăzut la art. 4 alin. (1) lit. a) din Hotărârea Guvernului nr.639/2023, precum și informații privind expertul independent selectat conform art.4 alin.(1) lit.b) din același act normativ, în termen de 3 zile de la data finalizării procedurii de achiziție publică, respectiv de la data primirii notificării în cazul în care expertul independent este selectat anterior;
4. aprobă, prin ordin, regulamentul-cadru de organizare și funcționare al comisiilor de selecție și nominalizare, cu respectarea metodologei prevăzute la art.46 alin.(2) din Ordonanţa de urgenţă a Guvernului nr. 109/2011, aprobată cu modificări și completări prin Legea nr.111/2016, cu modificările și completările ulterioare;
5. primește rapoartele finale ale comisiilor de selecție și nominalizare de la autoritățile publice tutelare, în termen de 3 zile lucrătoare de la finalizarea procedurilor de selecție și nominalizare a administratorilor;
6. în termen de 10 zile de la data primirii raportului, AMEPIP emite un aviz conform prin care aprobă sau anulează procedura;
7. publică Raportul final pe pagina de internet.
8. **ELEMENTE DE CONFIDENȚIALITATE**

Toate dosarele candidaților vor fi tratate în deplină confidențialitate, iar accesul la informațiile cuprinse în aceste dosare se limitează numai la acele persoane care sunt implicate în procesul decizional și de selecție.

**Lista elementelor confidențiale:**

1. identitatea, datele personale și dosarele de candidatură ale aplicanților;
2. informații referitoare la viața privată a aplicanților.

**Lista elementelor care pot fi făcute publice:**

1. componenta inițială a planului de selecție;
2. scrisoarea de așteptări;
3. profilul consiliului de administrație;
4. criteriile de selecție și evaluare;
5. componenta integrală a planului de selecție;
6. planul de interviu;
7. anunțul de selecție;
8. modelele de declarații și formulare;
9. raportul final, cu respectarea prevederilor Regulamentului general privind protecția datelor.
10. **PROCEDURA DE SELECȚIE. PLANUL DE ACȚIUNI**

Prezenta secțiune definește etapele procesului de selecție, termene limită, documente necesare precum și părțile implicate. Datele si termenele sunt orientative. Tabelul de mai jos rezumă aceste elemente:

|  |  |  |  |  |  |
| --- | --- | --- | --- | --- | --- |
| **Nr.****Crt** | **Acțiune/Etapa** | **Termen** | **Termen (previzional) finalizare** | **Responsabil** | **Observații** |
| 1. | Declanșarea procedurii de selecție | Ordinul ministrului mediului, apelor și pădurilor nr.730/2024 | 150 de zile de la declanșare | Autoritatea publică tutelară (APT) | Conform prevederilor art.3 lit.a) din anexa nr.1 la Hotărârea Guvernului nr.639/2023 |
| 2. | ElaborareScrisoare de așteptări |  |  | APT | Art.1 alin.(1) pct.4 din anexa nr.1 la Hotărârea Guvernului nr.639/2023 |
| 3. | Publicare componenta inițială a planului de selecție | cu cel puțin 5 zile înainte de data stabilită |  | APT/ÎP | Art. 4 alin.(1) și (2) din anexa nr.1 la Hotărârea Guvernului nr.639/2023 |
| 4. | Aprobare și publicare Scrisoare de așteptări ca partedin componenta inițială a planului de selecție |  |  | odată cu componenta inițială a planului de selecțieAPT/ÎP/AMEPIP | Art.1 alin.(1) pct.4. și 5 din anexa nr.1 la Hotărârea Guvernului nr.639/2023 |
| 5. | Elaborarea și publicarea proiectului componentei inițiale a planului de selecție | în termen de 15 zile de la declanșarea procedurii |  | APT/ÎP | Art.5 alin.(1) din anexa nr.1 la Hotărârea Guvernului nr.639/2023 |
| 6. | Formularea de propuneri de modificare și completare a proiectului componentei inițiale a planului de selecție | în termen de 5 zile de la data publicării |  | Persoane interesate | Art.5 alin.(2) din anexa nr.1 la Hotărârea Guvernului nr.639/2023 |
| 7. | Aprobarea componentei inițiale a planului de selecție | în termen de 10 zile de la parcurgerea etapelor |  | APT | Conform prevederilor art. 5 alin.(6) din anexa nr.1 la Hotărârea Guvernului nr. 639/2023 |
| 8. | Declanșarea procedurii de selecție a expertului independent și contractarea serviciilor |  |  | AMEPIP | Conform prevederilor art.4 lit.b) și art.6 din anexa nr. 1 la Hotărârea Guvernului nr. 639/2023 |
| 9. | Constituirea Comisiei de selecție și nominalizare |  |  | APT | Conform prevederilor art.49 din Ordonanța de urgență a Guvernului nr. 109/2011, aprobată cu modificări și completări prin Legea nr.111/2016, cu modificările și completările ulterioare, și art. 7 din anexa nr.1 la Hotărârea Guvernului nr. 639/2023 |
| 10. | Elaborarea și publicarea proiectului profilului consiliului de administrație și transmitere către AMEPIP | în termen de 5 zile de la data aprobării componentei inițiale a planului de selecție |  | Comisia de selecție și nominalizare | Conform prevederilor art. 12 alin. (2) din anexa nr.1 la Hotărârea Guvernului nr. 639/2023 |
| 11. | Elaborarea și publicarea proiectului componentei integrale a planului de selecție | în termen de 10 zile de la înființarea Comisiei de selecție și nominalizare |  | Comisia de selecție și nominalizare | Conform prevederilor art. 10 alin. (1) și (2) din anexa nr.1 la Hotărârea Guvernului nr. 639/2023 |
| 12. | Formularea de propuneri de modificare și completare a componentei integrale a planului de selecție | în termen de 5 zile de la data publicării |  | Persoane interesate | Conform prevederilor art. 10 alin. (3) din anexa nr.1 la Hotărârea Guvernului nr. 639/2023 |
| 13. | Aprobarea componentei integrale a planului de selecție |  |  | APT | Conform prevederilor art. 10 alin. (4) din anexa nr.1 la Hotărârea Guvernului nr. 639/2023 |
| 14. | Publicarea anunțului privind selecția membrilor consiliului | cu cel puțin 30 de zile înainte de data-limită pentru depunerea candidaturilor specificată în anunț |  | APT/ Comisia de selecție și nominalizare | Conform prevederilor art. 19 alin (2) - (3) din anexa nr.1 la Hotărârea Guvernului nr. 639/2023 |
| 15. | Depunerea dosarelor de candidatură | în termen de 30 de zile de la data publicării anunțului |  | Candidații | Conform prevederilor art. 20 din anexa nr.1 la Hotărârea Guvernului nr. 639/2023 |
| 16. | Evaluarea candidaturilor depuse în raport cu minimum de criterii | In termen de maxim 5 zile lucrătoare de la data limita pentru depunerea candidaturilor |  | Comisia de selecție și nominalizare | Se va elabora lista lungă |
| 17. | Solicitare de clarificări, în scris, privitoare la candidatură | în termen de 2 zile de la evaluare |  | Comisia de selecție și nominalizare | Conform prevederilor art. 20 alin. (2) din anexa nr.1 la Hotărârea Guvernului nr. 639/2023 |
| 18. | Informare în scris a candidaților respinși de pe lista lungă | în termen de maxim 5 zile lucrătoare de la de la data adoptării deciziei de respingere |  | Comisia de selecție și nominalizare | Conform prevederilor art. 20 alin. (3) din anexa nr.1 la Hotărârea Guvernului nr. 639/2023 |
| 19. | Alcătuire lista lungă | In termen de maxim 5 zile lucrătoare de la de la data adoptării deciziei de respingere |  | Comisia de selecție și nominalizare | Conform prevederilor art. 20 alin. (4) din Hotărârea Guvernului nr. 639/2023 |
| 20. | Analiza informațiilor din dosarele de candidatură rămase pe lista lungă și alocarea punctajului conform grilei de evaluare pentru fiecare criteriu din cadrul profilului consiliului și solicitarea de informații suplimentare dacă este necesar | în termen de 10 zile de la realizarea Listei lungi |  | Comisia de selecție și nominalizare | Conform prevederilor art. 21 din anexa nr.1 la Hotărârea Guvernului nr. 639/2023 |
| 21. | Realizarea listei scurte | în termen de 15 zile de la realizarea Listei lungi |  | Comisia de selecție și nominalizare | Conform prevederilor art. 22 din anexa nr.1 la Hotărârea Guvernului nr. 639/2023 |
| 22. | Depunerea declarației de intenție a candidaților din lista scurtă la autoritatea publică tutelară | în termen de 15 zile de la data informării candidaților |  | Candidații din lista scurtă | Conform prevederilor art. 22 alin.(2) din anexa nr.1 la Hotărârea Guvernului nr. 639/2023 |
| 23. | Analiza declarației de intenție si integrarea rezultatelor în evaluarea candidatului | 5 zile de la depunerea declarației |  | Comisia de selecție și nominalizare | Conform prevederilor art. 22 alin.(3) din anexa nr.1 la Hotărârea Guvernului nr. 639/2023 |
| 24. | Selecția finală a candidaților pe baza de interviu (în baza planului de interviu) | 10 zile de la afișarea datei de interviu |  | Comisia de selecție și nominalizare | Conform prevederilor art.22 alin. (4) din anexa nr.1 la Hotărârea Guvernului nr. 639/2023 |
| 25. | întocmirea clasamentului candidaților și a raportului final | 5 zile de la încheierea interviurilor |  | Comisia de selecție și nominalizare | Conform prevederilor art.22 alin.(6) din anexa nr.1 la Hotărârea Guvernului nr. 639/2023 |
| 26. | Transmiterea Raportului final la AMEPIP în vederea emiterii avizului conform și ulterior la conducătorul APT |  |  | Comisia de selecție și nominalizare | Conform prevederilor art.22 alin. (7) din anexa nr.1 la Hotărârea Guvernului nr. 639/2023 |
| 27. | Publicare Raport final pe pagina de internet a APT, a întreprinderii publice și a AMEPIP | După emitere aviz conform de către AMEPIP |  | APT/ÎP/AMEPIP | Conform prevederilor art.22 alin.(8) din anexa nr.1 la Hotărârea Guvernului nr. 639/2023 |
| 28. | Desemnarea membrilor consiliului de administrație | maximum 10 zile de la data comunicării raportului final |  | APT | Conform prevederilor art.22 alin.(11) din anexa nr.1 la Hotărârea Guvernului nr. 639/2023 |

1. **ACȚIUNI VIITOARE ÎN VEDEREA DEFINITIVĂRII PLANULUI DE SELECȚIE**

În vederea definitivării Planului de selecție, comisia de selecție și nominalizare va întreprinde activitățile necesare pentru conformare față de prevederile Ordonanței de urgență a Guvernului nr.109/2011, aprobată cu modificări și completări prin Legea nr.111/2016, cu modificările și completările ulterioare și ale Hotărârii Guvernului nr.639/2023.

Planul de selecție va cuprinde documentele și formularele următoare, dar fără a se limita la acestea:

1. etapele procesului de selecție, calendarul estimat, documente și materiale ce urmează a fi verificate, respectiv elaborate, persoane de contact pentru informații și detalii suplimentare;
2. anunțurile privind selecția, pentru presa tipărită și online;
3. lista detaliată a documentelor necesare în vederea depunerii candidaturii de către persoane fizice și persoane juridice, în funcție de etapele procedurii de selecție;
4. dispozițiile de confidențialitate și de acces la documente, lista elementelor confidențiale;
5. lista riscurilor posibile și a măsurilor ce vor fi luate pentru diminuarea acestor riscuri, asigurându-se că drepturile acționarilor sunt respectate și că interesele întreprinderii publice sunt asigurate;
6. scrisoarea de așteptări;
7. cerințele contextuale;
8. profilul consiliului;
9. profilul candidatului;
10. criteriile de selecție;
11. modul de acordare a punctajului;
12. documente referitoare la declarația de intenție;
13. plan de interviu;
14. proiectul contractului de mandat;
15. declarații necesar a fi completate de către candidați.
16. **Scrisoarea de așteptări** **- în vederea selecției membrilor Consiliului de Administrație al Administrației Naționale de Meteorologie**
17. **Introducere**

În conformitate cu dispozițiile art.3 pct.1. lit a) din Ordonanța de urgență a Guvernului nr. 109/2011, aprobată cu modificări și completări prin Legea nr.111/2016, cu modificările și completările ulterioare și Normelor metodologice aprobate prin Hotărârea Guvernului nr. 639/2023, Ministerul Mediului, Apelor și Pădurilor, în calitatea sa de autoritate publică tutelară, formulează următoarea scrisoare de așteptări.

Prin aceasta, Ministerul Mediului, Apelor și Pădurilor, în calitatea sa de autoritate publică tutelară, stabilește performanțele așteptate de la organele de administrare şi conducere ale Administrației Naționale de Meteorologie, precum şi politica privind obligațiile specifice legate de asigurarea serviciului public, pentru o perioadă de 4 ani.

Prezenta scrisoare de așteptări constituie o sinteză a așteptărilor financiare şi nefinanciare ale Ministerului Mediului, Apelor și Pădurilor, în calitatea sa de autoritate publică tutelară, stabilite în concordanță cu strategia guvernamentală în sectorul meteorologiei, precum şi a politicilor fiscal-bugetare, cu evidențierea legăturii dintre acestea şi așteptările generale ale Ministerului Mediului, Apelor și Pădurilor, în calitatea sa de autoritate publică tutelară, de la organele de administrare şi conducere ale Administrației Naționale de Meteorologie.

Aceasta cuprinde obiectivele întreprinderii publice, care stau la baza stabilirii criteriilor specifice de selecție a candidaților aflați pe lista scurtă.

1. **Legislația specifică, domeniul de activitate și descrierea activității**

Activitatea Administrației Naționale de Meteorologie este reglementată prin legislația aplicabilă regiilor autonome de interes național din România, respectiv:

* Ordonanța de urgență a Guvernului nr.109/2011 privind guvernanța corporativă a întreprinderilor publice, aprobată cu modificări și completări prin Legea nr.111/2016, cu modificările și completările ulterioare, publicată în Monitorul Oficial, Partea I nr. 883 din 14 decembrie 2011, cu modificările și completările ulterioare;
* Hotărârea Guvernului nr.639/2023 pentru aprobarea normelor metodologice de aplicare a Ordonanței de urgență a Guvernului nr.109/2011 privind guvernanța corporativă a întreprinderilor publice, publicată în Monitorul Oficial, Partea I nr. 697 din 28 iulie 2023;
* [Legea nr. 139/2000](http://legislatie.just.ro/Public/DetaliiDocument/173264) privind activitatea de meteorologie, republicată, cu modificările și completările ulterioare. Definește activitatea de meteorologie ca fiind una de interes public național și cu specific pentru apărare și securitate națională, care se desfășoară în condițiile legii și în concordanță cu recomandările Organizației Meteorologice Mondiale (OMM). Stabilește modul de organizare și finanțare a activității de meteorologie și atribuțiile ANM ca Centru Meteorologic Național;
* [**Legea nr. 216/2004**](http://legislatie.just.ro/Public/DetaliiDocument/192606) privind înființarea Administrației Naționale de Meteorologie, cu modificările și completările ulterioare;
* [**HG nr. 1405/2004**](http://legislatie.just.ro/Public/DetaliiDocumentAfis/55142) pentru aprobarea Regulamentului de Organizare și Funcționare a Administrației Naționale de Meteorologie, cu modificările și completările ulterioare;
* [**HG nr. 1229/2004**](http://legislatie.just.ro/Public/DetaliiDocument/216334) pentru aprobarea Normelor metodologice privind emiterea atestărilor și avizelor prevăzute de Legea 139/2000, modificată prin [**HG nr. 715/2011**](http://legislatie.just.ro/Public/DetaliiDocumentAfis/130249). Stabilește faptul că Administrația Națională de Meteorologie este unitatea specializată în monitorizarea mediului aerian și a suprafeței subiacente, prin observații și măsurători specifice privind starea și evoluția vremii, elaborarea de prognoze, avertizări și studii meteorologice și climatologice. În acest sens, ANM reprezintă autoritatea tehnică națională în domeniul activităților de meteorologie, altele decât cele de meteorologie aeronautică, fiind abilitată să emită avize meteorologice;
* [**Legea nr. 281/2015**](http://legislatie.just.ro/Public/DetaliiDocumentAfis/173127) pentru modificarea și completarea unor acte normative din domeniul meteorologiei; re-definește activitatea de meteorologie ca fiind una de interes public național și cu specific pentru apărare și securitate națională, care se desfășoară în condițiile prezentei legi și în concordanță cu recomandările Organizației Meteorologice Mondiale; extinde lista de activități din sfera de competență a ANM;
* [**OUG nr. 109/2011**](http://legislatie.just.ro/Public/DetaliiDocument/133685) privind guvernanța corporativă a întreprinderilor publice, aprobată cu modificări și completări prin Legea nr.111/2016, cu modificările și completările ulterioare. Stabilește ansamblul de reguli care guvernează sistemul de administrare și control în cadrul unei întreprinderi publice, raporturile dintre autoritatea publică tutelară și organele întreprinderii publice, dintre consiliul de administrație sau de supraveghere, directori sau directorat, acționari și alte persoane interesate;
* [**Legea nr. 500/2002**](http://legislatie.just.ro/Public/DetaliiDocument/37954) privind finanțele publice, cu modificările și completările ulterioare. Stabilește principiile, cadrul general și procedurile privind formarea, administrarea, angajarea și utilizarea fondurilor publice, precum și responsabilitățile instituțiilor publice implicate în procesul bugetar;
* [**Ordin nr. 2947 din 2013**](http://legislatie.just.ro/Public/DetaliiDocument/154315) al Ministrului Mediului și Schimbărilor Climatice pentru aprobarea Regulamentului de administrare a Fondului național de date meteorologice al ANM; în conformitate cu prevederile regulamentului, sunt incluse în atribuțiile ANM realizarea, întreținerea și administrarea Fondului Național de Date Meteorologice (FNDM); stabilește, de asemenea, cazurile în care furnizarea datelor din FNDM se face cu titlu gratuit sau contra cost;
* [**OUG nr. 57/2019**](http://legislatie.just.ro/Public/DetaliiDocumentAfis/215925) privind Codul Administrativ. Acesta reglementează cadrul general pentru organizarea și funcționarea autorităților și instituțiilor administrației publice, statutul personalului din cadrul acestora, răspunderea administrativă, serviciile publice, precum și unele reguli specifice privind proprietatea publică și privată a statului și a unităților administrativ-teritoriale.

Administrația Națională de Meteorologie, este persoană juridică, cu sediul central în municipiul București, Șos.București-Ploiești nr. 97 sector 1 și funcționează pe bază de gestiune economică și autonomie financiară, sub autoritatea Ministerului Mediului, Apelor și Pădurilor.

Administrația Națională de Meteorologie desfășoară activități de interes național și activități cu specific pentru apărare și securitate națională.

Administrația Națională de Meteorologie are ca scop principal protecţia meteorologică a vieţii şi a bunurilor.

Activitatea principală desfășurată de Administrația Națională de Meteorologie este "Alte activități profesionale, științifice și tehnice N.C.A. (activități de prognoză a vremii și de consultanță în probleme de mediu)", clasa CAEN 7490.

Prin activitățile pe care le desfășoară, Administrația Națională de Meteorologie urmărește:

    1. Pe plan intern:

a) desfăşurarea unitară şi calificată a supravegherii meteorologice pentru informarea populaţiei şi a factorilor de decizie, pentru prevenirea sau diminuarea pagubelor datorate fenomenelor meteorologice periculoase;

b) satisfacerea necesităţilor de informare meteorologică a navigaţiei aeriene, fluviale şi maritime, a traficului rutier, precum şi a celor pentru agricultură;

c) satisfacerea necesităţilor de cercetare pentru dezvoltarea domeniului, efectuarea de studii şi servicii dedicate siguranţei civile, producţiei materiale şi apărării naţionale;

d) culegerea și prelucrarea datelor climatice în vederea realizării unor proiecții cu privire la evoluția climei și a principalilor indicatori climatologici în contextul schimbărilor climatice;

e) constituirea şi gestiunea Fondului naţional de date meteorologice necesar pentru fundamentarea meteorologică a proiectării, execuţiei şi exploatării diverselor obiective economico-sociale şi pentru elaborarea strategiilor de dezvoltare durabilă.

    2. Pe plan extern:

    a) integrarea în schimbul internaţional de date şi informaţii meteorologice, în Sistemul de Veghe Meteorologică Mondială pentru monitorizarea şi protecţia mediului aerian;

    b) îndeplinirea obligațiilor care decurg din convenţii şi înţelegeri la care Statul Român este parte;

c) colectarea și furnizarea datelor și informațiilor necesare pentru realizarea proiecțiilor climatologice în contextul schimbărilor climatice.

1. **Strategia guvernamentală în domeniul meteorologiei** vizează îmbunătățirea capacității de adaptare și creșterea rezilienței sistemelor socio-economice și naturale la impactul variabilității condițiilor meteo și a efectelor schimbărilor climatice pe diferite areale și intervale de timp, facilitând tranziția României către o economie circulară, cu emisii reduse de carbon și atingerea neutralității climatice până în anul 2050.
2. **Viziunea generală a autorității publice tutelare** - Ministerul Mediului, Apelor și Pădurilor, cu privire la misiunea și obiectivele Administrației Naționale de Meteorologie, desprinsă din politica guvernamentală din domeniul meteorologiei.

Consiliul de administrație al Administrației Naționale de Meteorologie are următoarele atribuții:

1. aprobă strategia globală de dezvoltare, retehnologizare, modernizare şi restructurare;

2. aprobă structura organizatorică şi statutul funcţional al subunităţilor;

3. aprobă statul de funcţii şi numărul de personal;

4. aprobă regulamentul de organizare şi funcţionare a comitetului director;

5. aprobă programele de activităţi proprii domeniului - de exploatare, de cercetare, de întreţinere, de dezvoltare, de formare profesională, colaborare externă - etc.

6. aprobă activităţile care se constituie ca serviciu public, în acord cu evoluţia domeniului şi în conformitate cu reglementările în vigoare;

7. aprobă regulamentul de administrare a Fondului naţional de date meteorologice, precum şi regimul de circulaţie a datelor, informaţiilor şi produselor meteorologice;

8. aprobă investiţiile ce urmează a fi realizate din alocaţia bugetară, din surse proprii sau din alte surse constituite potrivit legii;

9. aprobă contractarea de împrumuturi interne şi externe, precum şi modul de rambursare a acestora;

10. aprobă tarifele, preţurile şi chiriile, legate sau care rezultă din funcţionarea unităţii;

11. aprobă înstrăinarea bunurilor patrimoniale, cu respectarea prevederilor legale;

12. aprobă nivelul garanţiilor pentru persoanele care au calitatea de gestionar;

13. aprobă înfiinţarea organelor consultative menite să sprijine conducerea executivă;

14. hotărăşte, în condiţiile legii, asocierea cu alţi agenţi economici, persoane fizice sau juridice, din ţară şi din străinătate, pentru realizarea de activităţi de interes comun;

15. aprobă încheierea de contracte de închiriere - luarea sau darea cu chirie;

16. aprobă modificările privind amplasamentele de sedii, precum şi modificări privind structura organizatorică;

17. aprobă orice alte măsuri privind activitatea Administraţiei Naţionale de Meteorologie, cu excepţia celor date, potrivit legii, în competenţa altor organe;

18. avizează necesarul de alocaţii de la bugetul de stat şi aprobă repartizarea pe activităţi a subvenţiilor prevăzute în bugetul de stat;

19. stabilește bugetul de venituri şi cheltuieli anual al Administraţiei Naţionale de Meteorologie si îl transmite autorității publice tutelare pentru a fi înaintat spre aprobare guvernului;

20. avizează, potrivit reglementărilor legale, investiţiile a căror aprobare este în competenţa altor organe ale administraţiei publice centrale;

21. propune, în vederea aprobării de către ministrul coordonator, propriul regulament de organizare şi funcţionare;

22. negociază contractul colectiv de muncă împreună cu reprezentanţii salariaţilor;

23. supune spre aprobare autorității publice centrale pentru protecția mediului, în termen legal, raportul consiliului de administraţie cu privire la activitatea Administraţiei Naţionale de Meteorologie și situaţiile financiare aferente anului precedent;

24. analizează activitatea economică a sucursalelor şi încadrarea acestora în prevederile bugetului de venituri şi cheltuieli și stabilește măsurile corespunzătoare;

25. realizarea de proiecții pentru evoluția principalilor indicatori climatici în contextul frecvenței tot mai mari a fenomenelor meteo extreme generate de modificările aduse prin schimbările climatice;

26. creșterea gradului de precizie și acuratețe a predicțiilor pentru evoluția vremii și a climei pe termen scurt și lung;

27. asigură digitalizarea și automatizarea procesului de colectare a datelor climatice din fiecare stație meteorologică astfel încât calitatea datelor să fie ridicată, iar resursa umană să fie eficient utilizată.

1. Potrivit scopului pentru care își desfășoară activitatea, în calitate de întreprindere publică, Administrația Națională de Meteorologie se încadrează în categoria de **serviciu public,** scopul comercial fiind puțin relevant.
2. În cazul întreprinderilor publice care îndeplinesc obligații de serviciu public, se clarifică obiectul obligației și angajamentul AUTORITĂȚII PUBLICE TUTELARE vizavi de modalitatea de asigurare a compensațiilor corespunzătoare sau de plată a obligației.
	1. Pentru activitatea de meteorologie, cercetările fundamentale în domeniu, urmărirea sistematică şi completă a stării şi evoluţiei vremii, realizarea schimbului internaţional de date şi integrarea în Sistemul de Veghe Meteorologică Mondială se finanţează de la bugetul de stat, prin bugetul Ministerului Mediului, Apelor şi Pădurilor, în limita sumelor alocate anual cu această destinaţie de la bugetul de stat, conform Art. 10 (1) lit. a) din Legea Nr. 216/2004.
	2. Pentru realizarea programului de investiţii şi de retehnologizare al Administraţiei Naţionale de Meteorologie se asigură finanțare din surse proprii, fonduri europene şi, în completare, de la bugetul de stat, prin bugetul Ministerului Mediului Apelor şi Pădurilor conform Art. 10 (2) din Legea Nr. 216/2004.
3. Așteptări în ceea ce privește politica de dividende/vărsăminte din profitul net aplicabilă întreprinderii publice.

În conformitate cu prevederile Ordonanței Guvernului nr. 64/2001 privind repartizarea profitului la societățile naționale, companiile naționale şi societățile comerciale cu capital integral sau majoritar de stat, precum şi la regiile autonome, aprobată cu modificări prin Legea nr.769/2001, cu modificările și completările ulterioare, profitul contabil rămas după deducerea impozitului pe profit se repartizează pe următoarele destinații, dacă prin legi speciale nu se prevede altfel: minimum 50% vărsăminte la bugetul de stat sau local, în cazul regiilor autonome.

Actul normativ sus menționat stabilește și faptul că regiile autonome au obligația să declare la organul fiscal competent şi să vireze la bugetul de stat sau local, după caz, în termen de 60 de zile de la termenul prevăzut de lege pentru depunerea situațiilor financiare anuale, sumele reprezentând vărsămintele din profitul contabil rămas după deducerea impozitului pe profit.

Anual, prin hotărâre a Guvernului se aprobă Bugetul de Venituri și Cheltuieli al Administrației Naționale de Meteorologie, care prevede inclusiv valoarea reprezentând vărsămintele din profitul net, cu respectarea prevederilor Ordonanței Guvernului nr. 64/2001, cu modificările și completările ulterioare.

Raportat la cele prezentate, Consiliului de administrație al Administrației Naționale de Meteorologie îi revine obligația legală de a hotărî repartizarea din profitul net realizat sub formă de vărsăminte la bugetul de stat a cotei minime în vigoare la data repartizării, precum și de a redimensiona celelalte elemente de repartiție din profit (surse proprii de finanțare, participarea salariaților la profit etc.), dacă este cazul, cu respectarea legislației în vigoare.

1. Așteptări privind politica de investiții aplicabilă întreprinderii publice.

Potrivit art.9 lit.d) din Ordonanța de urgență a Guvernului nr. 109/2011, aprobată cu modificări și completări prin Legea nr.111/2016, cu modificările și completările ulterioare, Consiliul de administrație are următoarele atribuții de bază: *”asigură integritatea şi funcționalitatea sistemelor de raportare contabilă şi financiară, precum şi realizarea planificării financiare”.*

În acest sens, Consiliul de administrație al Administrației Naționale de Meteorologie, avizează anual proiectele de bugete de venituri și cheltuieli (inclusiv sursele de finanțare a investițiilor, respectiv cheltuielile privind investițiile) și aprobă programele de investiții precum și situațiile financiare anuale.

Prin bugetele de venituri și cheltuieli anuale Administrația Națională de Meteorologie prevede asigurarea unor surse de finanțare a investiților, precum și realizarea de cheltuieli privind investițiile, după cum urmează:

Principalele surse de finanțare a investițiilor cuprind:

1. sursele proprii de finanțare (cheltuielile privind amortizările, sursele de finanțare din profit);
2. alocații de la bugetul de stat;
3. Programul Operațional Infrastructură Mare - POIM 2014-2020
4. Programului Dezvoltare Durabila PDD 2021 – 2027.
5. Planul Național de Redresare și Reziliență;
6. alte surse legal constituite.

Raportat la sursele de finanțare a investițiilor prezentate, Administrația Națională de Meteorologie asigură realizarea unor cheltuieli privind investițiile constând în principal în:

1. investiții proprii (Pentru atingerea standardelor actuale în realizarea activitățiilor de meteorologie, impuse prin cerințele internaționale cât şi pentru a fi în concordanţă cu prevederile legale, este necesară achiziționarea de produse software și echipamente IT, investiții pentru menținerea în condiții optime de exploatare a sediilor și echipamentelor stațiilor meteorologice din rețeaua meteorologică națională)
2. investiții din alocații bugetare (cheltuieli de expertiză, proiectare, asistență tehnică, pentru probe tehnologice, teste şi predare la beneficiar, de execuție privind reparațiile capitale, precum și alte categorii de lucrări de investiții, cu excepția celor incluse la lit. d), așa cum sunt definite de legislația în vigoare, inclusiv cheltuielile necesare pentru obținerea avizelor, autorizațiilor și acordurilor prevăzute de lege aferente clădirilor stațiilor meteorologice).
3. investiții din fondurile destinate României prin fonduri europene (POIM și PDD). Administrația Națională de Meteorologie are în curs de implementare Proiectele „Asistență tehnică pentru pregătirea Aplicației de Finanțare și a documentațiilor de atribuire pentru Proiectul INFRAMETEO” - SMIS 128047 și „INFRAMETEO - Modernizarea infrastructurii de monitorizare şi avertizare a fenomenelor hidro-meteorologice severe în vederea asigurării protecţiei vieţii şi a bunurilor materiale”- SMIS152610
4. investiții din fondurile destinate României prin PNRR Administrația Națională de Meteorologie are în curs de implementare Proiectul ”Extinderea rețelei naționale de observații din cadrul Sistemului Meteorologic Integrat Național (SIMIN)”, cod proiect C1/I7.
5. **Dezideratele AUTORITĂȚII PUBLICE TUTELARE și ale acționarilor, după caz, cu privire la comunicarea cu organele de administrare și conducere ale întreprinderii publice.**

Așteptarea AUTORITĂȚII PUBLICE TUTELARE, Ministerul Mediului, Apelor și Pădurilor în ceea ce privește Consiliul de administrație este să colaboreze cu acesta pentru a asigura informarea în timp util și comunicarea constantă cu privire la direcțiile strategice de acțiune ale Administrației Naționale de Meteorologie.

Transmiterea în termenele prevăzute de lege și actele administrative emise de AUTORITATEA PUBLICĂ TUTELARĂ - Ministerul Mediului, Apelor și Pădurilor a rapoartelor elaborate de Consiliul de administrație, realizarea indicatorilor de performanță prevăzuți în contractele de mandat în vederea monitorizării acestora și a oricăror alte informații pe care AUTORITATEA PUBLICĂ TUTELARĂ sau alte autorități le consideră necesare.

Consiliul de administrație împreună cu conducerea executivă a Administrației Naționale de Meteorologie trebuie să continue să acorde o atenție deosebită promovării unei imagini pozitive a acesteia și, implicit, a activității de meteorologie.

1. **Așteptări privind calitatea și siguranța produselor și serviciilor prestate de întreprinderea publică.**

AUTORITATEA PUBLICĂ TUTELARĂ este conștientă de importanța Administrației Naționale de Meteorologie în îndeplinirea obiectivului - cunoaşterea, monitorizarea şi anticiparea proceselor atmosferice şi fenomenelor asociate în vederea desfășurării activității de meteorologie şi climatologie necesară dezvoltării social-economice a României şi integrarea acestei activităţi în sistemul de convenţii şi relaţii internaţionale.

În consecință, AUTORITATEA PUBLICĂ TUTELARĂ solicită Consiliului de administrație ca împreună cu conducerea executivă să asigure că le sunt furnizate informații în timp real cu privire la gradul de satisfacție a beneficiarilor serviciilor prestate, măsurat prin instrumente social-statistice, în vederea fundamentării deciziilor.

Conducerea administrativă și executivă a Administrației Naționale de Meteorologie va asigura îmbunătățirea predicțiilor cu privire la evoluția vremii pe termen scurt și pe termen lung în vederea corectei informări a beneficiarilor.

1. **Așteptări în domeniul eticii, integrității și guvernanței corporative.**

AUTORITATEA PUBLICĂ TUTELARĂ consideră necesară actualizarea Codului de etică al Consiliului de administrație a Administrației Naționale de Meteorologie, precum și Codul de conduită etică şi profesională al salariaților Administrației Naționale de Meteorologie, în care să fie cuprinse prevederi cu privire la situațiile de conflict de interese și de incompatibilitate în care se poate afla personalul regiei, precum și prevederi care fixează cerințele minime pentru orice angajat în raport cu toți factorii implicați în organizarea și funcționarea regiei prin identificarea riscurilor specifice domeniului de activitate.

Totodată, AUTORITATEA PUBLICĂ TUTELARĂ solicită denunțarea fermă și publică a conflictelor de interese definite conform legislației în vigoare pentru asigurarea integrității organelor de conducere ale regiei, unităților și subunităților acesteia, precum și ale salariaților.

AUTORITATEA PUBLICĂ TUTELARĂ solicită tratarea cu discreție a informațiilor cu caracter confidențial, astfel încât regia și autoritatea publică tutelară să nu fie prejudiciate ca urmare a comportamentului neprofesionist și indiscret al membrilor organelor de conducere.

AUTORITATEA PUBLICĂ TUTELARĂ solicită ca toți administratorii și directorii întreprinderii publice să cunoască mecanismele de guvernanță corporativă, să realizeze un management performant și să implementeze corect mecanismele de bună guvernare în funcționarea întreprinderii publice - Administrația Națională de Meteorologie.

De asemenea, AUTORITATEA PUBLICĂ TUTELARĂ, în conformitate cu legislația în vigoare solicită:

* 1. auditarea situațiilor financiare de către auditorii statutari, persoane fizice sau juridice în condițiile legii, numiți înainte de încheierea exercițiului financiar de către Consiliul de administrație, pentru o perioadă de minim 3 ani;
	2. organizarea auditului intern în conformitate cu dispozițiile Legii nr.672/2002 privind auditul public intern, cu modificările și completările ulterioare;
	3. asigurarea transparenței prin publicarea documentelor și informațiilor cerute de Ordonanța de urgență a Guvernului nr.109/2011, aprobată cu modificări și completări prin Legea nr.111/2016, cu modificările și completările ulterioare;
	4. aprobarea tranzacțiilor încheiate de întreprinderea publică în conformitate cu prevederile Ordonanței de urgență a Guvernului nr.109/2011, aprobată cu modificări și completări prin Legea nr.111/2016, cu modificările și completările ulterioare;
	5. întocmirea rapoartelor și a obligațiilor de raportare în conformitate cu prevederile Ordonanței de urgență a Guvernului nr.109/2011, aprobată cu modificări și completări prin Legea nr.111/2016, cu modificările și completările ulterioare.

Scrisoarea de așteptări mai conține și următoarele trei elemente:

1. Evaluarea de către AUTORITATEA PUBLICĂ TUTELARĂ, a mediului de afaceri în care operează întreprinderea publică, a riscurilor la care aceasta este expusă și a acțiunilor efectuate deja la nivel de întreprindere publică în vederea diminuării riscurilor și atingerii obiectivelor.

Administrația Națională de Meteorologie operează ca întreprindere publică într-o economie de piață liberă a serviciilor.

Administrația Națională de Meteorologie prestează servicii către proprietari de drept privat, persoane fizice sau juridice și institutii de drept public.

1. Așteptări ale AUTORITĂȚII PUBLICE TUTELARE, privind cheltuielile de capital, reducerile de cheltuieli și alte aspecte ale afacerii.
	1. Privind cheltuielile de capital:

Administratorii vor analiza, fundamenta, aviza și propune anual AUTORITĂȚII PUBLICE TUTELARE Bugetul de venituri și cheltuieli, care va fi analizat și înaintat pentru aprobare prin hotărâre a Guvernului. După aprobare Bugetul de venituri și cheltuieli devine instrumentul de punere în aplicare a modului de efectuare a cheltuielilor de capital și a altor cheltuieli.

* 1. Privind reducerea de cheltuieli:

AUTORITATEA PUBLICĂ TUTELARĂ - Ministerul Mediului, Apelor și Pădurilor așteaptă o utilizare eficientă a resurselor financiare în concordanță cu activitățile derulate, o analiză riguroasă a utilizării fondurilor în concordanță cu obligațiile legale pe care le are regia și o redimensionare a activităților la nivelul unităților și subunităților în scopul funcționării eficiente a regiei.

Impune Consiliului de administrație și conducerii executive o politică de cheltuieli prudentă în concordanță cu veniturile Administrației Naționale de Meteorologie, pentru a asigura o funcționare și dezvoltare permanentă a regiei.

Solicită eficientizarea funcționării prin reorganizarea tuturor activităților la nivel central și teritorial, limitarea cheltuielilor și creșterea veniturilor necesare realizării tuturor obligațiilor legale.

* 1. Alte aspecte ale afacerii:

Respectarea tuturor angajamentelor asumate prin contracte de Administrația Națională de Meteorologie sau a celor ce derivă din obligații legale.

1. Intențiile legislative și de reglementare ale Guvernului cu privire la domeniul în care își desfășoară activitatea întreprinderea publică.

Toate intențiile legislative și de reglementare ale Guvernului prin AUTORITATEA PUBLICĂ TUTELARĂ cu privire la domeniul în care își desfășoară activitatea întreprinderea publică vor urmări să eficientizeze și îmbunătățească funcționarea întreprinderii publice – Administrația Națională de Meteorologie – în vederea îndeplinirii viziunii Autorității cu privire la dezvoltarea regiei.

**Indicatori de performanță aferenți conducerii administrative și executive a** **Administrației Naționale de Meteorologie pentru perioada 2025-2028**

Având în vedere dispozițiile art.47 alin.(2) din Ordonanţa de urgenţă a Guvernului nr.109/2011, aprobată cu modificări și completări prin Legea nr.111/2016, cu modificările și completările ulterioare, raportat la art.10 din Normele metodologice pentru stabilirea indicatorilor de performanță financiari şi nefinanciari şi a componentei variabile a remuneraţiei membrilor consiliilor de administraţie/supraveghere ale întreprinderilor publice, precum şi a directorilor, respectiv a membrilor directoratului, aprobate prin Hotărârea Guvernului nr.639/2023, indicatorii de performanță incluși în Scrisoarea de așteptări pentru perioada 2025-2028 sunt următorii:

1. **Indicatori stabiliți de Ordonanța de urgență a Guvernului nr.109/2011,** **cu modificările și completările ulterioare,**
2. Indicatori de performanță financiari:

|  |  |  |  |
| --- | --- | --- | --- |
| **Categorie** | **Indicator** | **Date primare** | **Valoare așteptată de către autoritatea tutelară** |
| Politica de investiții | CapEx | Cheltuieli de capital (raportat la întreprinderea de stat) | 5% creștere anuală a fondului de investiții. |
| C&D | Cheltuieli pentru cercetare și dezvoltare (raportat la întreprinderea de stat) | Creștere cu 6% pe an. |
| Finanțarea | Rata lichidității curente / Lichiditatea curentă | Active curente | Minim 1,1  |
| Datorii curente |
| Lichiditatea imediată / Test Acid | Active circulante | Minim 1,1  |
| Stocuri |
| Datorii curente |
| Raportul dintre datorie/EBITDA | Datorii totale (calculat din raportul de situații financiare) | Minim 1,43  |
| EBITDA |
| Rata de rotație a stocurilor | Cifra de afaceri netă | Minim 100 |
| Valoarea medie stoc de inventar la început de perioadă |
| Valoarea medie stoc de inventar la sfârșit de perioadă |
| Rata de rotație a creanțelor | Cifra de afaceri netă | Scăderea nr de zile la încasare creanțelor cu minim 5 zile |
| Creanțe la început de perioadă |
| Creanțe la sfârșit de perioadă |
| Rentabilitate | Rentabilitatea capitalului propriu | Profit net | Minim 10%  |
| Capital propriu |
| Marja profitului din exploatare | Profit din exploatare | Minim 1%  |
| Cifră de afaceri netă |
| Marja netă a profitului | Profit net | Minim 1% |
| Cifră de afaceri netă |
| Rata de creștere a cifrei de afaceri nete | Cifră de afaceri perioada curentă | Creștere minimă cu rata inflației (indicele prețului de consum) sau 5% |
| Cifră de afaceri perioada anterioară  |
| Rata de creștere anuală a profitului | Profit net perioada curentă | Creștere minimă cu rata inflației (indicele prețului de consum) sau 5% |
| Profit net perioada anterioară |
| Politica de dividente | Rata de plată a dividendelor | Dividende plătite (raportat de întreprinderea de stat) | 100% |
| Profit net |

1. Indicatori de performanţă nefinanciari

|  |  |  |  |
| --- | --- | --- | --- |
| **Categorie** | **Indicatori** | **Date primare** | **Valoare așteptată de autoritatea tutelară** |
| Indicatori de mediu | Consumul de energie | Consum energie | Scăderea consumului de energie electrică, gaz, carburanți cu 5% pe an |
| Indicatori referitori la clienți | Rata de retenție a clienților | Număr total de clienți | Creștere cu 2% a ratei de retenție a clienților |
| Număr de clienți noi |
| Scorul satisfacției clienților | Total număr evaluări de 4 și 5 obținute(5 este scor maxim) | Proporție de minim 80% al evaluărilor de 4 și 5 în fiecare an  |
| Număr total de evaluări |
| Cota de piață | Cifră de afaceri netă | Minim 4.5% cota de piață |
| Sumă cifre de afaceri nete industrie |
| Indicatori referitori la angajați | Numărul mediu de ore de formare per angajat | Total număr ore de formare | 15 ore de formare/angajat/an |
| Total număr angajați |
| Numărul de instruiri în materie de siguranță | Numărul total de instruiri în materie de siguranță care s-au efectuat pe parcursul anului  | 4 instruiri/angajat/an |
| Frecvența totală a vătămărilor înregistrate | Număr de accidente înregistrate | 0 accidente înregistrate pe an |
| Număr total de ore lucrate de către toți angajații |
| Frecvența vătămărilor grave | Număr de accidente grave înregistrate | 0 accidente grave înregistrate pe an |
| Număr total de ore lucrate de către toți angajații |
| Indicatori legați de guvernanța corporativă | Rata membrilor independenți în consiliul de administrație | Numărul total de membri neexecutivi și independenți în consiliul de administrație | 60% |
| Numărul total de membri din consiliul de administrație |
| Ponderea componentelor fixe în remunerarea administratorilor executivi și ai administratorilor neexecutivi | Valoarea componentelor fixe din pachetul de remunerare | 100% |
| Valoarea totală a pachetului de remunerare |
| Ponderea componentelor variabile în remunerarea administratorilor executivi și ai administratorilor neexecutivi | Valoarea componentelor variabile din pachetul de remunerare | 0% |
| Valoarea totală a pachetului de remunerare |
| Numărul de reuniuni ale comitetului consiliului de administrație | Numărul ședințelor consiliului de administrație susținute de-a lungul anului | Minim 12 |
| Rata de participare la reuniunile comitetului de conducere  | Numărul de participanți la reuniunile comitetului de conducere | 90% |
| Numărul total de membri ai consiliului de conducere |
| Număr de reuniuni ale comitetului de conducere |
| Stabilirea politicilor de gestionare a riscurilor |   | Politică stabilită în primul an de mandat |
| Rata membrilor de sex feminin al consiliului de administrație | Numărul total al femeilor care ocupă poziții de director | 50% |
| Numărul total de directori |
| Crearea de locuri de muncă | Număr de angajați cu echivalent normă întreagă | Număr total de ore lucrătoare pentru toți angajații conform contract | 95% |
| Număr de ore lucrătoare pentru un angajat care lucrează cu normă întreagă |
| Noi locuri de muncă adăugate în cursul anului | Numărul de angajați cu echivalent normă întreagă | Minim 0,1% pe an |
| Numărul de angajați cu echivalent normă întreagă la t-1 |
| Numărul de angajați cu handicap | Numărul de angajați cu handicap recunoscute administrativ | 4% |
| Egalitatea de gen | Rata cadrelor superioare de conducere de sex feminin | Numărul cadrelor superioare de conducere de sex feminin | 50% |
| Numărul de cadre superioare de conducere |
| Diferența de remunerare între angajații de sex feminin și cei de sex masculin | Salariul mediu lunar al angajaților de sex masculin | 0 diferență intre salariul mediu lunar al angajaților de sex feminin vs sex masculin pentru aceeași poziție. |
| Salariul mediu lunar al angajaților de sex feminin |

1. **Indicatori specifici Administrației Naționale de Meteorologie.**

|  |  |  |  |
| --- | --- | --- | --- |
| **Categorie** | **Indicator** | **Date primare** | **Valoarea asteptata de autoritatea tutelara** |
| **Indicatori nefinanciari** |
| A. Indicatori de performanţă privind activitatea de meteorologie | A.1. Indicatori de performanță privind gradul de realizare a avertizarilor meteorologice | Gradul de realizare a avertizarilor meteorologice reprezintă nivelul de acuratete al avertizărilor meteorologice generale si de tip nowcasting pentru fenomene meteorologice periculoase | 92% |
| A.2. Indicatori de performanță privind gradul de realizare a prognozelor | Gradul de realizare a prognzelor meteorologice reprezintă nivelul de acuratete al acestora pentru intervale de anticipatie de 24, 48 si 72 de ore, precum si tendinte de 5 zile privind evolutia conditiilor meteorologice | 87% |
| B. Indicatori de performanță pentru dezvoltare | B.1. Realizarea programului anual de investiții din fonduri proprii | Procentul de realizare a investițiilor anuale din fonduri proprii. | 80% |
| B.3.  Realizarea programului de investiții finanțat din alte fonduri  | Procentul de realizare a investițiilor anuale din alte fonduri. | 90% |
| C. Indicatori de performanță comercială | C.1. Venituri din servicii ale ANM | Proporția veniturilor proprii din totalul veniturilor înregistrate | 10% |
| D. Indicatori de performanță privind managementul | D.1. Dezvoltarea și formarea profesională în vederea creșterii performanțelor profesionale a angajaților ANM | Plan anual  de formare profesionala a angajaților, aprobat de către Consiliul de administrație, care să asigure participarea acestora la cursuri / instruiri de formare profesională realizate în strânsă corelație cu scopurile și obiectivele organizaționale și specificul activității fiecărei categorii de salariați. | Formarea a cel puțin 50% din total angajați în următoarele domenii esențiale:* Prognoza
* Climatologie
* Digitalizare
* Comunicare
 |
| D.2.Dezvoltarea sistemelor informatice proprii in vederea eficientizării aparatului administrativ | Numărul de proiecte/module dezvoltate și implementate raportate la numărul de proiecte propuse | Minim 70% |
| D.3. Automatizarea proceselor de colectare a datelor climatice în stațiile meteorologice | Procentul de stații meteorologice care au sisteme independente de colectare a datelor climatice din numărul total de stații meteorologice. | Minim 50% |
| E. Indicatori nefinanciari de guvernanță corporativă | G.1. Monitorizarea modului de îndeplinire a Deciziilor Curții de Conturi | Urmărirea îndeplinirii măsurilor dispuse prin Decizia Curții de Conturi a României, în termenele stabilite | 100% |
| G.2. Monitorizarea politicilor de transparență și comunicare | Raport transparenta instituțională   | Publicarea pe site-ul ANM a anunțurilor privind concursurile pentru angajare, rapoartelor prevăzute în legislație, prețurilor de valorificare a datelor meteorologice.   |
| G.3. Implementarea unui sistem de raportare și verificare a îndeplinirii indicatorilor de performanță | Rapoarte trimestriale | Rapoarte trimestriale elaborate de către conducerea executivă a regiei, privind modul de implementare a planului de administrare/ management și îndeplinire a indicatorilor de performanță, care se supun analizei și aprobării Consiliului de administrație. |
| G.4. Implementarea politicilor de etică și integritate la nivelul ANM  | Cod de conduită si etica | Revizuirea Codului de conduită etică și profesională a salariaților ANM, în perioada 01.01-31.12.2025 și soluționarea situațiilor de încălcare a normelor de conduită etică și profesională. |
| F Indicatori de performanță pentru comunicare și imagine  | H.1. Crearea unei strategii în vederea promovării unei imagini pozitive a ANM | Strategiei de comunicare integrată a ANM aprobată de către Consiliului de Administrație al ANM | 1 strategie de comunicare |

*Eventuale propuneri de completare/modificare vor fi transmise pe adresa de e-mail:* *cristian.tomescu@mmediu.ro* *în termen de 5 zile de la publicarea prezentului document.*